CELEX: 62021TN0631
Language: da
Date: 2021-09-27 00:00:00
Title: Sag T-631/21: Sag anlagt den 27. september 2021 — BZ mod ECB

20.12.2021   
            
            
               DA
            
            
               Den Europæiske Unions Tidende
            
            
               C 513/30
            
         
      Sag anlagt den 27. september 2021 — BZ mod ECB
      (Sag T-631/21)
      (2021/C 513/45)
      Processprog: engelsk
      
         Parter
      
      
         Sagsøger: BZ (ved advokat H. Tettenborn)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  Afgørelserne truffet af ECB’s direktion den 16. marts 2021 og den 13. juli 2021 annulleres, for så vidt som de indebærer henholdsvis, a) at der blev foretaget en fornyet vurdering af sagsøgerens situation, og at hun efter ret og rimelighed blev tildelt 50 000 EUR i erstatning for den af hende lidte skade (herunder samtlige de tab, som hun har lidt som følge af de forseelser, der blev identificeret i DG-HR’s skrivelse af 12. januar 2021), og b) at der blev meddelt afslag på den særlige klage, som hun indgav den 18. maj 2021, over direktionens afgørelse af 16. marts 2021.
               
            
                  —
               
               
                  ECB tilpligtes at betale sagsøgeren følgende:
                  
                              —
                           
                           
                              erstatning på 200 000 EUR for at have tilsidesat EMRK’s artikel 8 ved ikke at respektere sagsøgerens privatliv med hensyn til værdighed og faglig integritet
                           
                        
                              —
                           
                           
                              erstatning på 130 000 EUR for at have tilsidesat EMRK’s artikel 8 ved ikke at respektere sagsøgerens privatliv med hensyn til hendes ret til sundhed
                           
                        
                              —
                           
                           
                              erstatning på 20 000 EUR for ikke-økonomisk tab for at have gjort brug af den fejlbehæftede undersøgelsesrapport og den ophævede dom i sag F-43/10 ved at fremsende disse dokumenter til [fortrolig]
                           
                        
                              —
                           
                           
                              erstatning for tab af indkomst med et beløb, som skal opgøres på grundlag af udfaldet af den verserende sag T-500/16
                           
                        
                              —
                           
                           
                              erstatning på 20 000 EUR for ikke-økonomisk tab for at have destrueret sagsakterne vedrørende undersøgelsen
                           
                        
                              —
                           
                           
                              erstatning på 52 000 EUR for ikke-økonomisk tab som følge af den forsinkede bedømmelse af sagsøgeren i forbindelse med den årlige procedure for revision af vederlag og bonus for 2007, hvilket omfatter perioden fra 2007 til 2021
                           
                        
                              —
                           
                           
                              erstatning på 150 000 EUR for ikke-økonomisk og økonomisk tab som følge af den manglende bedømmelse og den manglende afgørelse med hensyn til proceduren for revision af vederlag og bonus
                           
                        
                              —
                           
                           
                              erstatning på 700 000 EUR for tab af muligheder som følge af, at der ikke kan gennemføres en ny undersøgelse (ikke-økonomisk og økonomisk tab).
                           
                        
            
                  —
               
               
                  ECB tilpligtes at betale sagsomkostningerne, herunder sagsøgerens omkostninger i forbindelse med denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at direktionens afgørelse af 16. marts 2021 er behæftet med en række faktiske og retlige fejl, og om en fejlagtig fortolkning og anvendelse af artikel 8.2.1 i de administrative bestemmelser for ECB’s personale og artikel 42 i ECB’s ansættelsesvilkår.
               
            
                  2.
               
               
                  Andet anbringende om tilsidesættelse af artikel 266 TEUF, herunder undladelsen af a) at indrømme en tilstrækkelig erstatning for de lidte tab og ikke erstatning efter rimelighed (navnlig ret og billighed), b) at indrømme tilstrækkelig erstatning for samtlige ulemper/tab, herunder erstatning for tab af muligheder som følge af den omstændighed, at ECB ikke er stand til at foretage en ny undersøgelse, og desuden i henhold til proportionalitetsprincippet og princippet om forbud mod forskelsbehandling, og c) at afhjælpe de tidligere konsekvenser af de annullerede afgørelser.
               
            
                  3.
               
               
                  Tredje anbringende om tilsidesættelse af gennemsigtighedsprincippet og princippet om god forvaltningsskik, af artikel 41, 42 og 47 i Den Europæiske Unions charter om grundlæggende rettigheder og tilsidesættelse af retssikkerhedsprincippet og af retten til at anlægge sag.
               
            
                  4.
               
               
                  Fjerde anbringende om tilsidesættelse af omsorgspligten, af medarbejdertrivslen og af artikel 21 og 31 i Den Europæiske Unions charter om grundlæggende rettigheder.
               
            
                  5.
               
               
                  Femte anbringende om manglende begrundelse.